Банкирнинг бепарволиги туфайли ёш болакай вафот этди\n19:39 / 07.10.2017\nҲаёт битта тўлқинда жим оқиб келувчи дарё эмас, унда биз турли синов ва машаққатларга, яхши ва хурсандчилик онларига дуч келамиз. Фақат атрофдаги кишилар, яқинларимизнинг далдаси, тўғри йўл-йўриқлари билан инсон ёруғ ҳаётга яна қадам қўя бошлайди.\nМусибатли кунларда эҳтиёжинг бошқа кимсалар қўлида қолиб кетиши ачинарли ҳолат бўлса керак. Ана шундай оғир дамлардан бирида Отаева Мақсуда фарзанди Сухроббекни даволатиш учун зарур бўлаётган дори-дармонларни сотиб олиш учун чет эл валютасига муҳтож бўлди. Боиси, 2007 йилда туғилган Солиев Сухробга кўз саратони касаллиги ташхиси қўйилган бўлиб, у бир муддат муолажалар олиб келаётган эди. Ўтган йили Ҳиндистонда ўтказилган даволаш амалиётларидан сўнг, беморнинг аҳволи анча яхшиланди. Шунга қарамай, мунтазам дори-дармонларни қабул қилиб туриш, келгусида Сухробнинг иккинчи марта даволаниш учун Ҳиндистонга бориши талаб қилинган. Ҳар ой тахминан 500 АҚШ доллари қийматидаги дорилар, бундан ташқари Ўзбекистонда танқис бўлган дармонларни ўғлига етказиб бериш учун оила аъзоларининг ҳеч кимга оғирлиги тушмади. Яқин қариндошлар ва жонкуярларнинг кўмаги билан муолажанинг даврийлиги тўхтатиб қўйилмади. Аммо...\nВазият шуни тақозо этардики, Мақсуда 2017 йил бошида Хоразм вилоятидаги бир нечта банк филиалларига чет эл валютасини сотиб олиш учун мурожаат қила бошлади. Аввалига, «Миллий Банк» ТИФ Хоразм вилоят филиалига, сўнгра «Ипотека» АТБ ҳудудий филиалига мурожаат қилган беморнинг онаси амалий натижага эриша олмайди. Узоқ муддатлик сарсонгарчилик, қоғозбозлик босқичларини бошдан кечиргач, июнь ойининг ўрталарида, яъни 14-15 июнь кунлари беморнинг отасига Ипотека банк филиали раҳбари ёрдам қилишга қарор қилади. Даставвал, барча ҳужжатлар расмийлаштирилиб, сўнгра, Отаевлар оиласидан 8.100.000 сўм нақд пул қабул қилиб олинган. «Эртага келинг», деб буйруқ беришганда, ота-она бироз енгил нафас олди. Эндиликда Сухробнинг дори-дармони учун маблағ олса бас.\nМазкур банкнинг масъул ходими келгуси куни бинога кириб келган ота-онага пул тушганини маълум қилгач, Мақсуда банк пластик карточкасини ўзининг опасига бериб юборди. Балки шу жойга етиб келганда, ўқувчида шубҳа уйғониши мумкин, аммо дориларнинг фақат хориждан келтирилишини, уларнинг эса Ҳиндистонга яна кетиш учун ҳужжатларни тайёрлашга тараддудланаётганини ҳисобга олсак, барча ҳаракатлар мантиққа тўғри келади. Бироқ, «Пул тушди», дейилганидан қарийб икки ой ўтса ҳам, конвертациядан дарак йўқ. Бу ҳолатга тушунмаган ота-она банкка қайта мурожаат қилганда, ходим «биз фақат сўм пластик карточкага пул тушди, деб маълумот берганмиз», дея «англашмовчиликка» изоҳ берди.\nВазиятга ойдинлик киритиш мақсадида Kun.uz мухбири Хоразм вилоятига ташриф буюриб, банк ходими ҳамда раҳбари Ортиқов Рашид билан суҳбатлашди. Унинг айтишича, беморнинг отаси жисмоний шахсга хорижий валютани сотиб олганлигини тасдиқловчи белгиланган шаклдаги маълумотномага имзо қўймагани учун конвертация жараёни тўхтаб қолган. Табиий савол пайдо бўлади: наҳотки, банк ўз мижозига ушбу оддий қоидани эслатишга қодир эмас? Наҳот, икки дақиқа вақт ажратиб, «биз жараённи давом эттира олмаяпмиз, чунки имзо чекмабсиз» деб телефон қўнғироғи орқали огоҳлантириб қўйишнинг имкони бўлмаса? Ходим эса лом-мим демай, жим турарди.\nОтаева Мақсуда 19 августда қайта мурожаат қилганда «пластик карточкани кўрсатинг, уни бошқа шахсга бериб юборишга ҳақли эмас эдингиз», дея яна бир бор жараён ортга сурилди. Балки, қонуности ҳужжатларда банк пластик карточкасини учинчи шахсга бериш мумкин эмас каби иддаолар кўрсатилгандир, аммо бу вазиятнинг мураккаблигини ҳисобга олинса, ходимнинг пластик карточкани кўрсатишни талаб қилиши нечоғлик қонуний? Kun.uz мухбири билан суҳбатлашган Ипотека банк Хоразм вилояти филиали бошлиғи Ортиқов Рашид ҳам ушбу вазиятга ҳам жўяли изоҳ беролмади.\nАчинарли жиҳати шундан иборатки, банк ҳузурига мижоз сифатида ташриф буюрган беморнинг отаси барча тўловларни амалга оширган, 2000 АҚШ долларини харид қилиш учун талаб этилган маблағни банкка топширганига қарамай, «мадад пули берилмаяпти, ҳозирча лимит йўқ», деган важлар билан қўйни пуч ёнғоққа тўлдирилди. Kun.uz мухбири «шунча пайт оралиғида банк «мадад пули ё лимит йўқ» каби важлар билан мижозларга умуман хизмат кўрсатмадими» деб савол берганида, банк вакиллари жимгина «хизмат кўрсатилган», деб қўя қолди.\nМақсуда бемор боласини кўтариб, «Миллий Банк» ТИФ Хоразм вилоятига кириб келиб, раҳбар барчасини ўз кўзи билан кўрганда ҳам вазият ўзгармади. Мазкур банк бор-йўги 500 АҚШ доллари тақдим эта олишини маълум қилди. Бундай вазият 16 июндан то 6 сентябргача давом этиб, эркин конвертация амалиёти жорий этилгач, янгиланган хорижий валютани сотиш курси бўйича банк хизмати таклиф этилди. Сухробнинг умрини сақлаб қолиш учун зарур бўлган дори-дармонлар айнан шу пулга қараб қолганини банк ходими қаердан ҳам англарди?!\nPS: Мен Хоразмга ташриф буюрганда, Сухроббек учун хайрия акциясини уюштиришни ният қилгандим, лекин хонадонга кириб келишим билан унинг онаси кўзида ёш билан мени кутиб олди. Сўнг, бир сўз айта олмай, Сухроб ётган хонага олиб кирди. «Саноқли кунлар қолди, дейди шифокорлар. Энди кеч! Сизга раҳмат», дейишга қурби етган онанинг кўзларига боқиб, нима дейишни ҳам билмай қолдим. Тошкентга етиб келиб, шу ўйлар билан уйқу ётишимдан аввал, хабар келди: «Сухроббек вафот этди».\nТаҳририятдан: Kun.uz марҳумнинг яқинлари ва Отаевлар оиласига ҳамдардлик билдиради.\nДорилар машмашаси. Урганч туман прокурорига нисбатан хизмат текшируви ўтказилмоқда\n18:15 / 21.06.2018\nТошкентда фуқарони банк олдида 50 млн сўмга чув тушириб кетишди\n16:35 / 21.06.2018


ЎЗБЕКИСТОН РЕСПУБЛИКАСИ МАРКАЗИЙ БАНКИ РАИСИНИНГ АХБОРОТИ — Ishonch Gazetasi\nБугун валюта биржасидаги савдоларда сўм алмашув курсининг 2,76 фоизга пасайиши кузатилди. Бу ҳолат Марказий банк томонидан биржа савдоларидаги валюта курсини 0,5 фоизлик тебраниш чегараларини бекор қилиш борасидаги қароридан сўнг вужудга келди.\nМарказий банкнинг бу қарори, энг аввало, биржа савдоларида валюта курсининг эркин, талаб ва таклифдан келиб чиққан ҳолда шаклланишига қаратилган. Бошқача қилиб айтганда, амалдаги алмашув курсининг шаклланиш механизми, яъни тебраниш чегараларидаги кунлик 0,5 фоизлик чекловлар, валюта маблағларини биржада сотувчиларнинг иқтисодий манфаатларига мос келмаётганлигини кўрсатди.\nАлбатта, миллий валюта – сўмнинг қадрсизланиши кўпчиликни қайсидир маънода ташвишга солиши мумкин. Бироқ, Марказий банкнинг валюта бозоридаги ушбу қадами объектив иқтисодий зарурият бўлиб ҳисобланади.\nОддий қилиб айтганда, АҚШ доллари нархи ҳам бошқа товарлар нархи сингари бозорда шаклланади, унинг нархини сотувчи билан олувчи белгилайди. Ўтган ойдаги, ўтган ҳафтадаги ёки кечаги доллар нархи ҳам бозорда сотувчиларни қониқтирмади, бунга иккинчи томон – доллар олувчилар рози бўлишди ва натижада бугунги курс шаклланди.\nСўнгги даврларда рўй бераётган глобал иқтисодий ўзгаришлар, савдо муносабатларидаги тангликнинг ёки «можаро»ларнинг кучайиб бориши, йирик иқтисодиётга эга бўлган давлатлар иқтисодий ўсишидаги секинлашишлар халқаро молия бозорларида миллий валюталар қадрсизланиши тенденциясининг кучайишига олиб келмоқда.\nМиллий валютанинг қадрсизланиш ҳолати ташқи савдо соҳасида Ўзбекистоннинг асосий ҳамкорлари ҳисобланган давлатларда ҳам кузатилмоқда.\nБундай ҳолат, ўз навбатида, Ўзбекистонда ишлаб чиқарилган товарларнинг ташқи ва ички бозорларда «қимматлашуви»га ёки рақобатбардошлигининг пасайишига таъсир кўрсатмоқда.\nМарказий банк ички валюта бозорида алмашув курсининг бозор тамойиллари асосида шаклланишига таъсир кўрсатмасдан иштирок этишга ҳаракат қилмоқда. Курсни ҳар доим бозор белгилайди. Марказий банк фаол аралашадиган бўлса, бозор мувозанатини бузиб қўяди ва бу салбий оқибатларга олиб келиши мумкин.\nМарказий банк валюта курсини бозорда, яъни бозорда сотувчининг ҳам, сотиб олувчининг ҳам манфаатларига мос келадиган тарзда шаклланиши тарафдори. Шунда, бозор иқтисодиёти қонунлари ишлайди.\nМарказий банк, албатта, ички валюта бозорида доим қатнашиб келади ва ишлаб чиқарувчилардан сотиб олган олтин қийматига тенг миқдорда валютани сотади.\nХусусан, 2018 йилда 3,6 млрд. доллар миқдорида олтин ишлаб чиқарилган шароитда Марказий банкнинг ички валюта бозорига интервенциялари ҳажми 3,2 млрд. долларни ташкил қилди.\nхалқаро иқтисодиётнинг ўсиш суръатларини секинлаштириш билан бирга, кўпчилик давлатларнинг молия бозорларига ва уларнинг миллий валюталари алмашув курсларининг шаклланишига салбий таъсир кўрсатмоқда.\nХВФнинг сўнгги эълон қилган маълумотларига кўра, 2019 йил якунига Хитой иқтисодиёти ўсиши 6,2 фоизгача (2018 йил 6,6%), Европа давлатлари иқтисодиёти 1,3 фоизгача (2018 йил 1,9%), бунда Германия иқтисодиёти 0,7 фоизгача (2018 йил 1,4%) Россия иқтисодиёти 1,2 фоизгача (2018 йил 2,3%) секинлашиши кутилмоқда.\nБугунги глобаллашув даврида дунё мамлакатлари иқтисодиёти бир-бири билан чамбарчас боғлиқ. Ташқи дунё иқтисодиётида бўлаётган ўзгаришлар Ўзбекистонга таъсир қилмайди, дейиш ноўрин. Ўзбекистон дунё иқтисодиётининг кичик бир бўлаги, бошқа давлатлар билан ташқи иқтисодий алоқалар орқали узвий боғлиқ. Фақат жаҳон иқтисодиётидаги ўзгаришлар Ўзбекистон иқтисодиётига дарҳол ёки маълум бир вақтдан (даврдан) сўнг таъсир қилиши мумкин.\nСўм девальвация суръатининг ортда қолиши миллий ишлаб чиқарувчиларнинг ҳам ички бозорда, ҳам ташқи бозорларда рақобатбардошлиги пасайишига олиб келмоқда.\nЁки аксинча, ушбу мамлакатлар маҳсулотлари бизнинг бозорда шунчага арзонлашди ва табиийки, уларга бўлган талаб ортди.\nОхирги икки йилда сўмнинг алмашув курси нисбатан барқарор бўлишининг асосий сабабларидан бири – аҳоли томонидан валюта сиёсатининг эркинлаштирувидан сўнг катта миқдорда валюта маблағларининг банкларга сотилиши билан изоҳланади. Хусусан, 2017-2018 йилларда банкларга 3,5 млрд. доллар сотилди (соф сотиб олинган қисми 2,5 млрд. доллар).\nИккинчидан, сўм алмашув курси қадрсизланишига ички омиллар таъсирини ҳам инкор этиб бўлмайди.\nАлбатта, бу фикрларда ҳам жон бор, лекин бошқа томондан Ўзбекистонда ўтган йилларда ҳаммага маълум бўлган «ёпиқ эшиклар» сиёсати ва бозор иқтисодиётига ўтишдаги чекловлар натижасида иқтисодиётда хусусий бизнес ва тадбиркорликнинг ривожланиши учун молиявий ресурслардан фойдаланишга етарли шароит яратиб берилмаган эди.\nНатижада, иқтисодиётда инвестицион чанқоқлик йиғилиб қолган эди. Бугун мамлакатда тадбиркорлик кайфияти ва инвестицион фаоллик юқори. Президентимиз таъбири билан айтганда, халқимиз бугун яхши яшашни хоҳлайди. Ўзбекистонда халқ учун зарур бўлган болалар боғчаси, мактаб, касалхонани бугун қуриш керак, бугун йўлларни таъмирлашимиз, кўприклар қуришимиз, уй-жой фондини кенгайтиришимиз керак.\nАлбатта, бу ўринда ажратилган кредитларнинг самарали ва мақсадли ишлатилиши жуда муҳим. Кредитлар мақсадли ишлатилган шароитда келажакда (ўрта муддатли истиқболда) ички ишлаб чиқаришни кўпайтириш ҳисобига бозорлардаги нарх-навога ва миллий валюта қадрига ҳам ижобий таъсири салмоқли бўлади.\nИнтернет тармоқларида айрим иқтисодий таҳлилчиларнинг Ўзбекистонда пул массаси ошиб кетяпти, Марказий банк пулни эмиссия қилиб, кредит беряпти, деган фикрлари учраб турибди. Шуни алоҳида таъкидлаш зарурки, бу фикрларда мутлақо асос йўқ. Марказий банк бирор бир банкка ёки Ҳукуматга кредит ажратмаган. Буни Марказий банк сайтида ҳар ой чоп қилинадиган пул-кредит кўрсаткичлари таркибидан ҳам билиб олиш мумкин.\nХусусан, жорий йилнинг июль ойида валютага бўлган талаб йилнинг биринчи ярим йиллигидаги ўртача ойлик ҳажми билан таққослаганда 34 фоизга ошиб, 1,36 млрд. долларни ташкил этди.\nТалабнинг ортишига таъсир этувчи омиллардан яна бири сифатида, 2019 йил 1 октябрдан божхона тўловлари бўйича имтиёзларнинг бекор қилинишини келтириш мумкин. Божхона имтиёзларига эга бўлган субъектларнинг импорт қилинадиган хомашё ва маҳсулотларни имтиёзлардан фойдаланган ҳолда захиралаб қўйиш истагининг кучайиши кузатилмоқда.\nНатижада, жорий йил июль ойининг иккинчи ярмидан бошлаб, айниқса, август ойида сўм курси тез суръатларда қадрсизлана бошлади. Хусусан, жорий йил август ойининг дастлабки 19 кунида АҚШ долларининг биржа курси сўмга нисбатан 4,8 фоизга (1 АҚШ доллари 8 714 сўмдан 9 129 сўмга) ошди.\nЮқорида санаб ўтилган сабаб ва омиллар таъсирида иқтисодиётда импортга ва пировардида валютага талаб ошмоқда. Шу ўринда импортнинг ошишини ҳам табиий жараён деб баҳолаш мумкин. Иқтисодиётимизда техник ва технологик янгиланиш жараёни кузатилмоқда.\nБугунги очиқ бозор шароитида албатта импортга қизиқиш ошади. Чунки, иқтисодиёт ҳажми кенгаймоқда, инвестицион фаоллик юқори ва иқтисодиётда даромадлар ошиши кузатилмоқда.\nИмпорт таркибини, таҳлил қилинса, 53-56 фоиздан ортиғи ишлаб чиқариш учун зарур бўлган асосий воситалар ва хомашё ташкил этади. Импортнинг бундай таркиби келажакда ишлаб чиқаришни кенгайтиришга замин яратади.\nАлмашув курси ўзгаришининг энг оғриқли жиҳати, бу унинг ички нархларга таъсири. Курс ўзгаришининг, албатта, нархларга таъсири бор. У нафақат истеъмол саватидаги импорт товарлари орқали, балки инфляцион кутилмаларнинг ўзгариши орқали ҳам инфляцияга таъсир кўрсатади.\nИқтисодиётнинг айрим соҳаларида импорт хомашё ва асбоб-ускуналарга қилинган харажатлар улуши юқорилиги инфляциянинг маълум даражада кўтарилишига сабаб бўлиши мумкин.\nИчки нархлар барқарорлигини таъминлаш Марказий банкнинг асосий вазифаси, буни яхши англаб турибмиз.\nБу борада Марказий банкда кўп мунозаралар бўлди, чет эл тажрибалари ўрганиб чиқилди. Инфляцияни пасайтириш учун курсни ўзгартирмасдан ушлаб туриш келажакда бугунгидан-да оғирроқ оқибатларга олиб келиши мумкин.\n– Бунинг энг тўғри йўли иқтисодиётда рақобат ва инвестицион эркинликни ошириш. Бошқача қилиб айтганда, босқичма-босқич ҳам ташқи савдода, ҳам ички бозорда монополиядан, коррупциядан қутилсак, инвестицион жозибадорликни оширсак, тадбиркорлик субъектлари фаолиятига тўсқинлик қилмасдан қўллаб-қувватласак, ички бозордаги вужудга келадиган соғлом рақобат иқтисодиётнинг инфляция хуружидан чиқиб кетишига замин бўлади.\n– кредитларнинг ўсиш суръатларининг иқтисодиёт ўсиш суръатига мос равишда бўлишини;\n– давлат бюджетининг мувозанатлилигини таъминлаш;\n– фоиз ставкаларининг бозор тамойилларига мос бўлишини таъминлаш орқали иқтисодиётда жамғариш кайфияти ва жамғармалар қадрини сақлаб қолиш;\n– иқтисодиётдаги долларлашув даражасини пасайтиришга алоҳида аҳамият берилмоқда.


Оролбўйи аҳолиси ҳаётини яхшилаш учун Япония 346 миллион иена беғараз ёрдам ажратади- Kruz.uz\nОролбўйи аҳолиси ҳаётини яхшилаш учун Япония 346 миллион иена беғараз ёрдам ажратади\n10:32, 20.12.2019 546 0 Жамият\nШавкат Мирзиёевнинг Японияга расмий ташрифи давомида кўплаб ҳужжатлар имзоланди. Дунёнинг энг ривожланган мамлакатларидан ҳисобланган Япония Ўзбекистоннинг Оролбўйи ҳудудидаги ҳолатга бефарқ эмаслигини маълум қилди.\nKun.uz мухбирининг хабар қилишича, Япония мураккаб экологик ҳолатда бўлган Оролбўйи ҳудуди аҳолисининг ҳаёт даражасини яхшилаш учун 346 миллион иена миқдорида беғараз ёрдам ажратадиган бўлди (3,2 миллион АҚШ доллари атрофида). Томонлар бу борада имзоланган ноталарни алмашдилар. Ўзбекистон томони бу келишувни юқори ҳурмат белгиси сифатида қабул қилди.\nЯпония бош вазири Синдзо Абэ ОАВ учун ўтказилган брифингда бу борада ўз фикрларини билдирди.\n«Япония ҳукумати Оролбўйи ҳудудидаги мураккаб экологик вазиятни тушунган ҳолда бу ҳудуд аҳолисининг ҳаёт тарзини яхшилаш мақсадида халқаро ташкилотлар иштирокида ўз ҳиссасини қўшмоқчи», дейди у.\nУчрашувлар вақтида ушбу ҳамкорликни амалга ошириш Ўзбекистон ҳукумати томонидан БМТ билан ҳамкорликда ташкил этилган Оролбўйи минтақаси учун инсон хавфсизлиги бўйича кўп томонлама шериклик траст жамғармасининг мақсадларига мос келиши таъкидланди.


Туркияда янги конституция бўйича референдум арафасида фавқулодда вазият бекор қилинади\n19:11 / 28.11.2016\nТуркия ҳукумати мамлакатда янги конституция қабул қилиш бўйича референдум ўтказилиши арафасида фавқулодда ҳолат режими бекор қилинади. Янги конституцияга кўра давлат президентлик бошқаруви шаклига ўтиши кўзда тутилган. Бу ҳақда мамлакат бош вазири Биноли Йилдирим маълум қилган.\nТуркияда фавқулодда вазият режими шу йилнинг 16 июлига ўтар кечаси давлат тўнтаришига уриниш бўлиб ўтганидан кейин 3 ой муддатга жорий қилинганди. Кейинроқ бу муддат узайтирилди.\n"Агар референдум (янги конституция бўйича) ўтказилиши белгиланса, биз ҳеч кимга бу референдум босим остида ўтказилгани ҳақида гапиришига сабаб қолдирмаймиз. Шунинг учун референдум арафасида фавқулодда вазият режими бекор қилинади", — деган Йилдирим NTV телеканали эфирида туриб.\nБундан аввалги хабарларда Йилдирим маълум қилгандики, партия парламентга бошқарувнинг президентлик шаклига ўтишни кўзда тутувчи янги конституция лойиҳасини тақдим қилгани айтилганди. Вазирнинг сўзларига кўра, унга парламентда 367 киши овоз берса, қабул қилинади. Лойиҳа камида 330 депутат томонидан маъқулланса, референдум ўтказилади.\nТуркия ҳукуматидаги Адолат ва тараққиёт парияси раиси ўринбосари Ҳаяти Язиджининг маълум қилишича, референдум 2017 йилнинг апрелида ўтказилиши мумкин.\nПарламендаги 2 мухолиф партия (Халқ республикаси партияси вакиллари бўлган сўл-марказчилар ва курдларнинг Халқ демократик партияси) бу ташаббусга қарши чиқмоқда. Улар Туркия республикасига асос солинган 1923 йилдан буён амалда бўлган парламентар бошқаруви сақланиб қолишини исташади. Мухолифат Туркиянинг амалдаги раҳбари Ражаб Тоййиб Эрдўғаннинг яккаҳокимликка интилишда айбламоқда.\nШвейцарияликлар яна 15 йил солиқ тўлашни маъқуллашди\nХитой конституциясига тузатишлар киритиш бўйича референдум ўтказилади\n40 йил ичида биринчи марта. Хитой Коммунистик партияси конституцияга тузатишларни кўриб чиқди\nКаталонияда референдум можароси сабабли почта компанияси директори ҳибсга олинди


20:19 / 13.05.2017\nҲадемай ёз фасли ҳам кириб келади. Демак, машиналарни мутахассислар кўригидан ўтказиб, унинг совутгич тизимларини кўздан кечириш мақсадга мувофиқ. Аммо, бу борада яна бир усул бор. Сиз томи йўқ, яъни кабриолет автомобил харид қилишингиз мумкин. Американинг Индианаполис шаҳрида бўлиб ўтадиган Mecum кимошди савдосида ушбу русумдаги машиналарнинг энг ноёблари ва ажойибларини учратиш, ёқиб қолганини харид қилиш мумкин бўлади. 16-21 май кунлари бўлиб ўтадиган савдоларда 4 млн долларлик 1933 йилда ишлаб чиқарилган «Дюзенберг» ҳамда бирмунча арзонроқ ва 1960-йилларда ишлаб чиқилган машиналар намойиш этилади.\nPlymouth Prowler, 1999\nИкки эшикли ретрородстер 1997-2002 йилларда чекланган миқдорда ишлаб чиқилган бўлиб, нархи 40-50 минг доллар туради.\nChrysler 300H, 1962\n1962 йилда ишлаб чиқилган 123 дона кабриолетлардан бири 300Н (380 от кучига эга V8 моторли, рулнинг гидрокучайтиргичи ва тугмачали автомат узатмалар қутиси). Нархи тахминан 90-110 минг доллар туради.\nStudebaker Super Lark Daytona Convertible, 1963\nАмериканинг афсонавий моделининг 4,7 метрлар келадиган «ихчам» намунаси 1967 йилда тўхтатилган. Avanti R2 289 CI V8 двигатели 225 от кучига тенг, узатмалар қутиси автоматик. Нархи 90-100 минг доллар атрофида.\nBuick GS Stage 1, 1970\nМодел номидаги ҳарфлар Gran Sport деб талқин қилинган эди. Бу машиналар General Motors корпорациясининг масл-карлар бозоридаги асосий намояндалари эди. 360 от кучига эга ва тўлиқ таъмирланган ушбу машина 175-200 минг долларга баҳоланмоқда.\nChrysler New Yorker Convertible, 1960\nКондиционерли ҳашаматли кабриолет томни йиғиш бўйича электр узатмага эга. Уч босқичли автоматик узатмалар қутиси ва рул гидрокучайтиргичли машина 55-75 минг долларга сотлши мумкин.\nShelby Cobra CSX4000, 1965/2003\nАфсонавий Cobra 427 машинасининг аниқ нусхаси. 2003 йили Кэрролл Шелбининг шахсан назорати. 2012 йилда вафот этган конструкторнинг сўзларига кўра, «бу ҳақиқий Cobra, аммо янадан яхшироқ». Сотувга қўйилган машина атиги 500 км юрган. Уни 175-225 минг долларнинг баҳридан кечиб харид қилса бўлади.\nCadillac Deville Convertible, 1960\nБироз ўзгаришларга учраган (эшик тутқичлари олиб ташланган, орқа чироқлар кузовга киритилган) кабриолетни Американинг энг машҳур автобрендларидан бири ишлаб чиққан. Нархи 70-85 минг доллар.\nChevrolet Chevelle SS454 LS6, 1970\n«Ўтмиш тарихга айланди. Аммо келгусида бундай машиналар бўлмйди», — 1970 йил май ойида чоп этилган Hot Rod Magazine журнали ушбу машинага шундай баҳо берган эди. Ҳақиқатдан ҳам шундай бўлди, бироқ, ҳозирча уни харид қилиш имкони мавжуд. Пул бўлса, бўлди. 450 от кучига эга машинани 400-450 минг доллар тўлаб олиш мумкин.\nЎзига яраша ноёб «антилопа»нинг биринчи марта автомат узатмалар қутиси ҳамда томини йиғувчи электр узатмага эга намунаси 100-140 минг долларга баҳоланмоқда.\nАмерика автомобилсозлик саноатининг урушдан кейинги уйғониш даври вакили. Люкс кабриолет чекланган миқдорда (жами 458 дона) ишлаб чиқилган бўлиб, ўшанда 5715 доллар турган. Бугунги кун қийматида 50 минг долларга яқин. Аммо, машина учун 125-175 минг доллар сўрашмоқда.\nChevrolet Corvette CRC Conversion, 2001\n«Корвета» С5 асосида Classic Reflection Coachworks (CRC) фирмаси томонидан қайта ишланган модел 125-135 минг доллар арзийди, деб тахмин қилинаяпти.\nPontiac Star Chief Convertible, 1956\nЖиддий равишда реставрация қилинган (Кимошди савдоси маъмуриятига кўра, бунинг 65 минг доллар сарфланган) нусха 225 от кучли мотор, Hydra-Matic автомат узатмалар қутиси ва Wonderbar радиосига эга. Нархи 75-100 минг доллар.\nPontiac GTO, 1971\nМоделнинг томи очиладиган намунаси баъзан Америка автомобилсозлик тарихида илк масл-кар деб аталади. Нархи 50-65 минг доллар туради.\nФорд компаниясининг Chevrolet Corvette кабриолетига жавобан ишлаб чиққан модели учун 50-65 минг сўрашмоқда. Унга реставрациядан сўнг совутгич ва бошқа қулайликлар қўшилган.\nЯна бир афсонавий машинанинг купе-кабриолет кузовидаги нусхасини Bohman and Schwartz ателеси ишлаб чиққан. Машина сўзсиз кино юлдузи Мари Дресслерга, сўнгра Ҳолливуд режиссёри ва продюсери Рой Дел Рутга тегишли бўлган. У оз эмас, кўп эмас 3,5-4 миллион доллар атрофида баҳоланаяпти.\nBuick Skylark Convertible, 1953\nБренднинг 50 йиллиги муносабати билан ишлаб чиқилган 1690 кабриолетдан бири 100-150 минг долларга сотилиши мумкин.\nСуратлар манбаси: Mecum Auction\nАҚШ кимошди савдоси кабриолет Индианаполис


Дунёдаги вазият: Франциялик вазирнинг уйидаги тинтув, Байденнинг атрофидагилардан вирус чиқмоқда\n00:00 / 16.10.2020\nЛондонда карантин қатъийлаштирилди, Франция соғлиқни сақлаш вазирининг уйида тинтув ўтказилди, АҚШдаги президентлик сайловларига икки ҳафта вақт қолганида вице-президентликка номзоднинг жамоасида Covid-19 аниқланди.\nBBC шу ва шу каби коронавирусга оид куннинг бошқа хабарлари дайжестини келтирган. Жонс Ҳопкинс университети маълумотларига кўра, дунё бўйлаб коронавирусдан зарарланганлар сони 38,5 миллиондан ошган, қарийб 1,1 млн киши вафот этган.\nБритания ҳукумати Лондон шаҳрини эпидемиологик вазият нисбатан ёмон бўлган ҳудудлар кирувчи тоифага ўтказди - яқинда мамлакатда жорий этилган уч даражали тизимга кўра, иккинчи тоифага «касалланиш хавфи ошган ҳудуд»лар киритилади.\nШанба кунидан эътиборан бир уйда яшамайдиган лондонликлар уйда, паблар ва ресторанларда учрашмаслиги керак. Очиқ кенгликда мулоқот қилиш мумкин, аммо бир жойда 6 нафардан ортиқ киши йиғилиши мумкин эмас.\nМамлакатнинг турли ҳудудларидаги яна олти шаҳар ва Эссекс графлиги тўлиқ иккинчи тоифага ўтказилган. Бунгача Манчестер ва Ливерпуль ушбу тоифада эди.\nБуюк Британия қироличаси Елизавета II эпидемия бошланганидан буён илк марта қироллик қароргоҳидан ташқаридаги маросимда иштирок этди.\nУнга набираси, шаҳзода Уильям ҳамроҳлик қилди, қиролича коронавирусга қарши курашнинг турли методларини ишлаб чиқишда фаоллик кўрсатган олимлар гуруҳи билан учрашган. Бундан ташқари, улар Сергей Скрипаль ва унинг қизи 2018 йилда Солсберида «Новичок»дан заҳарланиши билан боғлиқ текширувларда ишлаган жамоа билан танишишган.\nҚиролича ҳам, шаҳзода ҳам тиббий ниқобда бўлишмаган. Аммо учрашувга таклиф қилинган 48 кишининг барчаси Covid-19ни аниқлаш тестидан ўтганди. Букингем саройидагиларнинг ишонч билдиришича, қиролича хавфсизлигини таъминлаш учун барча зарур чоралар кўрилган.\nФранция полицияси ҳукуматнинг юқори мартабали амалдорларининг пандемияга қарши кураш ҳаракатларини текшириш доирасида уларнинг уйларида тинтув ўтказмоқда. Жумладан, уйига ҳуқуқ-тартибот органлари вакиллари ташриф буюрганлар орасида соғлиқни сақлаш вазири Оливье Веран ва Франция Миллий жамоат саломатлиги агентлиги раҳбари Жером Саломон ҳам бор.\nРасмийларга нисбатан текширув мамлакатда касаллик авж олганида суд қарори чиқарилиб бошланганди. Бунга Франция шифохоналарида индивидуал ҳимоя воситалари тақчиллиги юзага келгани, шунингдек, ўз вақтида зарур қарорлар қабул қилинмагани асос бўлганди. Шифокорлар ва Covid-19 қурбонига айланган фуқароларнинг яқинларидан кўплаб шикоятлар келиб тушган.\nЖонс Ҳопкинс университети маълумотига кўра, Франция Европада касалланиш ҳолатлари сони бўйича 10-ўринда - жами 820,3 минг ҳолат, 33 минг киши касалликдан вафот этган. Президент Эммануэль Макроннинг сўзларига кўра, инфекция мамлакатнинг барча ҳудудлари бўйлаб тарқалган.\nЧоршанба куни мамлакатдаги энг йирик шаҳарларда - Париж, Марсель, Лилль, Лион, Руан, Сент-Этьен, Тулуза, Гренобль ва Монпельеда комендантлик соати жорий этилди. Бу қатъий чоралар жами 22 млн кишига таъсир қилади.\nКамала Ҳаррис жамоасида Covid-19\nАҚШ вице-президентлигига номзод бўлмиш Камала Ҳаррис штабида коммуникация масалалари бўйича директор ҳисобланган ходимга коронавирусдан зарарланиш ташхиси қўйилган. Шунингдек, Ҳаррисга хизмат кўрсатган самолёт экипажи аъзоларидан вирус чиққан.\nДемократларнинг сайловолди штаби берган расмий маълумотга кўра, Камала Ҳаррис касаллик аниқланганларнинг ҳеч бири билан сўнгги икки кун давомида яқин алоқада бўлмаган. Бу эса унга карантинга кетмаслик имконини беради.\n«Аммо эҳтиёткорлик юзасидан ва кампаниямиз ички тартибига кўра, биз сенатор Ҳарриснинг мамлакат бўйлаб сафарларини 18 октябргача бекор қиламиз», - дейилади Жо Байденнинг сайловолди штаби баёнотида. АҚШда президентлик сайловлари 3 ноябрь куни бўлиб ўтиши белгиланган.\nЕврокомиссия раҳбари ЕИ саммитини тарк этди\nЕвропа комиссияси президенти Урсула фон дер Ляйен Брюсселда ЕИ давлатлари етакчилари иштирокида бошланган икки кунлик саммитни бир соат ўтиб тарк этди. Маълум бўлишича, у шу кунларда Covid-19 ташувчиси билан алоқада бўлган. У топширган тест натижаси манфий чиққан бўлсада, тадбирни тарк этишга ва бошқаларни хавфга қўймасликка қарор қилган.\nЛекин бу маълумот унга етказилгунича у саммитда нутқ сўзлашга улгурганди, хусусан, Евроиттифоқнинг барча давлатлари карантин қоидаларига амал қилиши кераклиги, минтақадаги вазият кундан кунга даҳшатли тус олаётганини айтиб ўтган.\nЯнги ташхис - «узоқ муддатли Covid-19»\nБритания жамоат саломатлиги тадқиқотлари миллий институти олимлари эълон қилган ҳисоботга кўра, айрим ҳолатларда касалликка чалинганларда коронавирус аломатлари аввал айтилганидан узоқроқ вақт давомида қолади.\nШу вақтгача коронавирус енгил кечганда аломатлар икки ҳафтада йўқолиши, жиддийроқ ҳолатларда эса касаллик уч ҳафта давом этиши ҳақида тушунча мавжуд эди. Натижада, бу муддатдан кейин ҳам аломатлар сақланиб қолган беморлар ёки бу маълумотларга ишонишмас ёки ўзларида умуман бошқа касаллик бор, деган фикрга келишарди. Ҳисоботда айтилишича, бундай ҳолатлар ҳақида хабар берган беморлар сони минглаб бўлган.\nСимптомлар давомийлиги Covid-19нинг ўзи ва яна коронавирус касаллигидан келиб чиқувчи уч сабаб билан боғлиқ бўлиши мумкин:\nЎпка ва юрак фаолиятидаги сурункали муаммолар\nИнтенсив терапия асоратлари\nКоронавирусдан кейинги доимий чарчоқ синдроми\nШу тариқа, олимларнинг айтишича, Covid-19 маълум муддат давомида даволаш мумкин бўлган касаллик эмас, у узоқ вақт сақланиб қолувчи касаллик даражасига ўтмоқда, натижада, ташхис ва терапияда янгича ёндашувлар талаб этилади.\nОксфордда янгича тест ишлаб чиқилди\nПайшанба куни Оксфорд университети олимлари инсон организмидаги коронавирус инфекциясини беш дақиқада аниқлайдиган экспресс-тест ишлаб чиқишгани ҳақида маълум қилишди.\nУниверситет тестнинг тажрибавий намунаси 2021 йил бошларида ишлаб чиқарилиши, яна олти ойдан кейин эса тасдиқланган модели тақдим этилишига умид қилишмоқда.\nҚайд этилишича, янги тест вирусни аниқлашда юқори аниқликка эга, бундан ташқари, у мазкур вирусни бошқа касалликлардан фарқлай олади.\nОлимларнинг фикрича, бундай экспресс-тестлар дунё иқтисодиётини тиклаш гарови бўлади, аэропортлар, мактаблар, олий таълим муассасалари ва одам тўпланувчи бошқа жойларда бундай тестларни тезкорлик билан ўтказиш мумкин.


"ЯККАБОҒ ЮЛДУЗЧАЛАРИ" ПОРЛАМОҚДА\nЯккабоғ туманининг Учтепа маҳалласида давлат - хусусий шерикчилиги асосида иш бошлаган янги мактабгача таълим муассасасини "Яккабоғ юлдузчалари" дея номлашибди. Бу ерда болажонлар учун кенг шарт-шароитлар яратилган.\n- Муассасамиз 100 ўринга мўлжалланган, - дейди боғча мудираси Барчин Тоштемирова. - Жорий йилнинг июль ойида иш бошлаганимизга қарамай, ҳозир тарбияланувчиларимиз сони 50 нафардан ошди. Ҳар куни кўплаб ота-оналар фарзандларини олиб келишаяпти. Улар ишончини оқлаш, болажонларга бошланғич билимларни бериш билан бир қаторда, хорижий тилларни ўргатиш, санъат ва спортга бўлган иштиёқини оширишга асосий эътиборни қаратмоқдамиз.\nАйни пайтда муассасага 5 нафар малакали тарбиячи жалб этилган. Болажонларга инглиз ва рус тилларини ўргатиш йўлга қўйилган. Шунингдек, сузиш ва бадиий гимнастика тўгараклари ишлаб турибди. Келгусида улар сонини яна бир нечтага кўпайтириш режалаштирилган.


Кореядаги Ўзбекистон фуқаролари, уларнинг оила аъзолари ва яқинлари диққатига — Sof.uz\nКореядаги Ўзбекистон фуқаролари, уларнинг оила аъзолари ва яқинлари диққатига\n4.03 09:17 1947 Ўзбекистон\n2020 йил 29 февралдан бошлаб Ўзбекистоннинг Корея Республикасидаги Элчихонаси ҳузурида Оператив штаб ўз ишини бошлади ва у Корея Республикасида COVID-19 коронавирусининг тарқалиши билан боғлиқ эпидемиологик вазият барқарорлашгунга қадар 24 соатлик тартибда фаолият кўрсатади. Бу ҳақда Ташқи ишлар вазирлиги хабар берди.\nШтаб аъзолари Ўзбекистон фуқаролари билан учрашувлар ўтказмоқда, тушунтириш ишлари олиб бормоқда, ташкилий-техник масалаларни ҳал қилмоқда.\nЭлчихонанинг расмий веб-сайтида ва Фейсбукдаги саҳифасида, Фейсбук ва Телеграм ижтимоий тармоқларидаги “Uzbek students in Korea” гуруҳларида тезкор ахборотлар доимий асосда жойлаштирилмоқда.\nЭлчихона Жанубий Корея томонининг ваколатли органлари билан мунтазам алоқада бўлиб турибди ва фуқароларимизнинг консуллик-ҳуқуқий аҳамиятдаги ва бошқа турдаги масалаларини ҳал қилишга кўмаклашмоқда. Хусусан, Корея Республикаси Адлия вазирлиги мамлакатда қонуний асосда бўлиб турган барча Ўзбекистон фуқароларининг ID-карталари амал қилиш муддатини бир ойга узайтирди.\nОператив штаб берган маълумотга кўра, 3 март эрталаб ҳолатига кўра Корея Республикаси ҳудудидаги Ўзбекистон фуқаролари орасида коронавирусга чалинганлар қайд этилмаган.\nЭлчихона яна бир бор ҳамюртларимизга ўз қарорларини, жумладан ватанга қайтиш тўғрисидаги қарорларини жиддий ўйлаб кўришни тавсия қилади. Корея Республикаси Ҳукумати илғор тиббиёт технологиялардан фойдаланган ҳолда коронавирус тарқалишининг олдини олиш учун барча зарур чораларни кўрмоқда. Касаллик аниқланган тақдирда чет эл фуқароларига даволаш билан боғлиқ бепул малакали тиббий хизмат кўрсатилишини кафолатлайди.\nЎзбекистон Республикаси Элчихонаси ҳузуридаги Оператив штаб аъзоларининг телефон маълумотлари:\nЎзбекистон Республикасининг Корея Республикасидаги Элчихонаси\nЁрқин Ходжаев - (+82) 10-2674-7798\nАкбаржон Тўраев - (+82) 10-6659-4504\nҲайдар Файзиев - (+82) 10-6802-1969\nАюбхон Абдуллаев (“Uzbekistan Airways” АЖ ваколатхонаси) - (+82) 10 8718-6850\nАлишер Сулаймонов (Ўзбекистон Республикаси Бандлик ва меҳнат муносабатлари вазирлиги ҳузуридаги Ташқи меҳнат мигратсияси агентлигининг Кванжу шаҳридаги ваколатхонаси) - (+82) 10-9910-0057\n29.03 16:11 9725\n30.03 21:00 4257\n29.03 18:30 3486\n29.03 12:30 3471\n29.03 16:30 2778\nБугун, 03:33 91 Ўзбекистон\nБугун, 03:27 489 Ўзбекистон\nБугун, 03:23 942 Таҳлил\nКеча, 20:57 112\nКеча, 20:48 750\nКеча, 20:43 1267


Жээнбеков Путин билан учрашувда 2010 йилги воқеаларни эслади\n19:09 / 29.11.2017\nВладимир Путин Қирғзистон президенти биринчи ташрифини Россияга амалга оширганидан хурсанд эканини маълум қилди. Бугун Қирғизистон Республикаси президенти Сооронбай Жээнбековнинг россиялик ҳамкасби Владимир Путин билан учрашуви бўлиб ўтди.\n«Сизни Москвада қабул қилганимдан жуда мамнунман. Яна бир бор сизни табрикламоқчиман. Сиз тажрибали инсонсиз, ҳукуматни бошқаргансиз. Сизнинг ишингиз туфайли Қирғизистон ЕОИИга кирди. Қирғизистондан Россияга маҳсулот етказиб бериш ҳажми икки баробарга ошди, товар айланмаси 32 фоизга ортди», - деди Владимир Путин.\n«Бу яхши кўрсаткичлар, улар, умид қиламанки, бундан кейин ҳам ривожланиб боради. Сиз биринчи ташрифни Россияга амалга оширганингиздан жуда хурсандман, ҳамда бизда ривожланиш истиқболларини муҳокама қилиш имконияти бор», - дея айтиб ўтди Россия Федерацияси президенти.\n«Шундай бўлиши ҳам керак. Биринчи ташриф айнан Россияга амалга оширилиши керак эди. Мен ўз томонимдан стратегик шериклик мустаҳкамланиши учун максимум саъй-ҳаракатни амалга ошираман. Россия ва Қирғизистон 25 йил давомида кўп синовлардан ўтди. Қирғизистонда айниқса 2010 йилда жуда мураккаб вазият юз берганди. Халқ ва мамлакат раҳбарияти туфайли биз тинчлик ҳамда барқарорликни қайтаришга муваффақ бўлдик. Бунда Россиянинг ҳам хизмати бор. Халқ сизнинг ёрдамингиз ва қўллаб-қувватловингизни юқори баҳолайди. Биз бу йўналишда қатъий ишлаймиз», - дея таъкидлаб ўтди Сооронбай Жээнбеков.\nШунингдек, Сооронбай Жээнбеков Россия ҳукумати раиси Дмитрий Медведев билан ҳам учрашди. Медведев Жээнбековни президент лавозимига сайлангани билан табриклади. Унинг таъкидлашича, сўнгги йилларда икки давлат ўртасидаги муносабатлар янги даражага чиққан.


«ХАБЕАС КОРПУС» ИНСТИТУТИ — ШАХС ДАХЛСИЗЛИГИНИНГ КАФОЛАТИ - Ўзбекистон овози газетаси\nПрезидентимиз Конституциямиз қабул қилинганлигининг 22 йиллигига бағишланган тантанали маросимдаги маърузасида истиқлол йилларида мамлакатимизда ҳаётимизнинг барча жабҳаларида эришилган улкан ютуқлар қатори суд-ҳуқуқ соҳасида ўтказилган изчил ислоҳотларга ҳам алоҳида тўхталиб ўтди.\nМазкур йиғилишда таъкидланганидек, «Дастлабки тергов ва суриштирув жараёнида фуқароларнинг процессуал ҳуқуқларига риоя этилиши устидан суд назоратини кучайтиришга доир комплекс чора-тадбирлар амалга оширилди. Судда жиноий ишларни кўриб чиқишда қонунийлик, адолатни таъминлашнинг ушбу самарали механизмини изчил ривожлантирган ҳолда, «Хабеас корпус» институтини қўллаш доираси кенгайтирилди».\nМухбиримиз Тошкент давлат юридик университети жиноят-процессуал ҳуқуқи кафедраси ўқитувчиси, юридик фанлар номзоди Сурайё РАҲМОНОВА билан шу ҳақида суҳбатлашди.\n— Суд-ҳуқуқ ислоҳотларини янада чуқурлаштиришнинг туб мақсади фуқаролар шахсий эркинлиги кафолатлари ҳаққоний амалга оширилиши учун барча зарур шарт-шароитларни яратишдир, — дейди суҳбатдошимиз. — Инсоннинг эркинлиги ва шахсий дахлсизлигига бўлган муносабат, унинг ҳуқуқий ҳимояланганлигининг юқори даражаси — мамлакатда суд ҳокимияти шахс ҳуқуқ ва манфаатларини ҳимоялаш функциясини самарали амалга ошираётганлигида кўринади.\nБунга қатор мисоллар бор. Масалан, Президентимизнинг «Қамоққа олишга санкция бериш ҳуқуқини судларга ўтказиш тўғрисида»ги Фармонига мувофиқ 2008 йил 1 январдан қамоққа олишга санкция бериш ҳуқуқи суднинг ваколатига ўтказилиши тарихий воқеа бўлди.\nМаълумки, қамоққа олиш шахснинг эркинлигини чегаралаш билан бевосита боғлиқ ва шу сабабдан мазкур масала Ўзбекистон Республикаси Конституциясининг 19, 25 ва 44-моддаларига асосан айнан суд тартибида амалга оширилиши зарур. Қамоққа олишга санкция бериш ҳуқуқининг судларга ўтказилиши жиноят содир этганликда айбланаётганларга судгача бўлган тергов босқичида мазкур эҳтиёт чорасини қўллашда суд ҳимояси ҳуқуқини таъминлайди.\n«Хабеас корпус» институтининг жорий этилиши, яъни 2008 йилдан эҳтиёт чораси сифатида қамоққа олишга санкция бериш ҳуқуқи прокурордан судга ўтказилиши принципиал қадам бўлди. Ушбу қарорнинг ўз вақтида ва пухта ўйлаб қабул қилингани бугунги кунда ҳаётда ўз исботини топмоқда.\nСуд ҳокимияти мустақиллигини мустаҳкамлаш масалалари жиноят ишлари юритувининг судга қадар босқичларида суд назоратини кенгайтиришни, хусусан, лавозимдан четлаштириш ва тиббий муассасага жойлаштириш каби процессуал мажбурлов чораларини қўллашда татбиқ этилишини тақозо этди.\n2012 йилнинг 18 сентябрида Ўзбекистон Республикаси Жиноят процессуал кодексининг айрим нормаларига, шу жумладан, 29 ва 31-бобларига ўзгартиш ва қўшимчалар киритилиб, эндиликда лавозимдан четлаштириш ва тиббий муассасага жойлаштириш каби процессуал мажбурлов чоралари фақат судьянинг санкцияси асосида қўллаш тартиби қонунан мустаҳкамланди.\nМазкур жиноят процессуал чоралари фуқаролар конституциявий ҳуқуқ ва эркинликларини жиддий равишда чеклаши сабабли уларнинг қўлланилишининг қонунийлиги ва асослилигини таъминловчи ишончли процессуал ҳуқуқий кафолатлар талаб этилади. Процессуал мажбурлов чоралари қўлланилишида фуқаролар ҳуқуқларининг чекланиши нечоғлик ҳақиқий зарурат билан талаб этилиши муҳим аҳамият касб этадиган ҳолатлардан биридир. Зеро, жиноят ишлари юритувининг вазифалари шахснинг ҳуқуқ ва эркинликларини ниҳоятда кам даражада чеклаш орқали амалга оширилиши зарур.\n— Лавозимдан четлаштириш ва тиббий муассасага жойлаштириш процессуал мажбурлов чоралар қандай ҳолатларда ва қай шароитда қўлланилади?\n— Жиноят-процессуал қонунчиликка биноан, башарти айбланувчи, судланувчи ўз иш жойида қолса, у жиноят иши бўйича ҳақиқатни аниқлашга, жиноят оқибатида етказилган зарарни қоплашга тўсқинлик қилади ёки жиноий фаолиятини давом эттиради, деб ҳисоблашга етарли асослар бўлса, суриштирувчи, терговчи, прокурор ёки суд уни лавозимидан четлаштиришга ҳақлидир.\nШу билан биргаликда, эътиборда тутиш лозимки, лавозимдан четлаштирилган шахс жиноят содир этишда гумон қилиниб, айбланмоқда, аммо ҳали айбдор шахс эмас. Зеро, айбсизлик презумпциясига биноан, шахс унинг айби суднинг қонуний кучга кирган ҳукми билан исботланмагунга қадар айбсиз ҳисобланади.\nАфсуски, дастлабки тергов хатоларга йўл қўйиш ва совуққонлик ҳолатларидан кафолатланмаган. Бунинг оқибатида эса шахсга нисбатан лавозимдан четлаштириш процессуал мажбурлов чорасининг нотўғри қўлланилиши эҳтимоли ошади. Натижада фуқаронинг меҳнат фаолиятини эркин амалга оширишга (ҳамда меҳнат учун ҳақ олишга) бўлган конституциявий ҳуқуқининг бевосита бузилиши юзага келади.\nШунингдек, қонунга биноан, суриштирув ва дастлабки тергов даврида суд-тиббиёт ёхуд суд-психиатрия экспертизасини ўтказишда стационар кузатув зарурати бўлса, айбланувчи ёки судланувчига нисбатан, башарти улар озодликдан маҳрум қилиш жазоси тайинланиши мумкин бўлган жиноятни содир этишда айбланаётган бўлсалар-да, тегишли тиббий муассасага жойлаштириш процессуал мажбурлов чораси қўлланилиши мумкин. Хусусан, бунга розилигидан қатъи назар, шахс тиббий муассасага жойлаштирилиб, унинг шахсий дахлсизлик ва эркин ҳаракатланиш ҳуқуқлари чекланади.\nАна шуларни инобатга олиб, фуқароларнинг конституциявий ҳуқуқларини суриштирув ва дастлабки тергов даврида чекловчи барча процессуал ҳаракатлар устидан назорат айнан суд томонидан амалга оширилиши зарур. Зеро, жиноят ишлари юритуви субъектлари ичида фақат судгина айбловдан манфаатдор эмас ва ҳеч қандай тергов механизмларига тобе эмас. Суднинг тергов қонунийлигига солган назари ўзининг табиатига кўра, холис ва адолатлидир.\nСуднинг холислиги яна шу билан ҳам белгиланадики, судга қадар иш юритувида суд функцияси доимий характерга эга эмас, унинг таъсири судга суриштирувчи, терговчи ва прокурорнинг муайян процессуал ҳаракатлари устидан шикоят қилишда ёхуд у ёки бу процессуал ҳаракатни ўтказишга суд томонидан рухсат берилишида намоён бўлади.\nСуд назорати эса судга қадар босқичларда тортишув принципининг реал таъминланишига, процесс иштирокчиларининг ҳуқуқ ва манфаатларининг ишончли ҳимоя қилинишига ҳамда тергов хатоларини ўз вақтида аниқлаб бартараф этилишига хизмат қилади. Энг муҳими, мазкур институтнинг татбиқ этилиши шахс эркинлигини ҳимоя қилиш борасида умумэътироф этилган принциплар ва халқаро ҳуқуқ нормаларини амалда таъминланишини кафолатлайди.\nРавшан ШОДИЕВ суҳбатлашди.


Путин 31 декабрни дам олиш куни деб эълон қилиш таклифини маъқуллади - Zamin.uz\n11:44 / 24.12.2020\n«31 декабрга келсак, у дам олиш куни деб эълон қилиниши... ишламаслик — дам олиш керак. Бизда Янги йилда байрамлар кўп, яна биттага кўпроқ, биттага камроқ, эҳтимол биздан кетиб камайиб қолмайди. Аммо 31-куни, ҳақиқатан ҳам ўзгача иш куни, юмшоқроқ қилиб айтганда, ташкиллаштирилади, шунинг учун, албатта буни қўллаб-қувватлаш керак», — деган Владимир Путин.\nАввалроқ Россиянинг ўнлаб вилоят раҳбарлари 31 декабрни дам олиш куни деб эълон қилган. Айрим ҳудудларда 31 декабрдаги иш куни 26 декабрь шанба кунига кўчирилган. “Замин” янгиликларини “Инстаграм”да кузатиб боринг\nЯнгиликлар » Дунё » Путин 31 декабрни дам олиш куни деб эълон қилиш таклифини маъқуллади


Кузга шарф танлаш қоидалари » Ўзбекистон янгиликлари – Zamin.uz\nКузга шарф танлаш қоидалари\nШарф куз-қиш мавсумидаги энг урф бўладиган аксессуарлардан бири ҳисобланади. Уни деярли ҳар бир дизайнернинг тўпламида учратиш мумкин. Ҳақиқатда сифатли шарфни арзонга топиб бўлмайди, шу туфайли, битта, аммо яхши шарф сотиб олган маъқул. Хўш, сизга мукаммал тарзда мос тушувчи шарфни қандай танлаш мумкин?\nБиринчи навбатда, шарф юз рангига мос бўлиши керак: рангпар қизларга оқиш-кўк рангли шарфлар мос келмайди. Аксинча, қорачадан келган бўлсангиз, ёрқин ва оппоқ рангларга эътибор қаратинг.\nШарф, шунингдек, бош кийим билан ҳам уйғунлашган бўлиши керак. Аслида шарф ва шапка бир хил жун матодан тайёрланган бўлиши керак. Аммо, агар шапка устки кийимга мос тарзда твид матодан қилинган бўлса, у ҳолда, шарф контраст рангда бўлиши керак. Агар бош кийим бўлмаса, шарфни қўлқопга мослаш лозим.\nШарф ола-була бўлса, ундаги бирорта ранг асосий кийим ранги билан бир хил бўлиши керак. Бундай шарфларни ранг-баранг кийимлар билан тақмаган маъқул.\nМатога келсак, кашмири, твид ёки пахта толаси қўшилган жун матони танлаган яхши. Асосийси, синтетикадан узоқ юринг, чунки у ортиқча терлаб кетишга ва оқибатда тери зарарланишига олиб келади.\nТеглар: мавсумидаги зарарланишига қаратинг туфайли пахта ола\n08:07 Ҳам ишга, ҳам ўтиришга кийиш мумкин бўлган кийим-кечаклар\n07:05 Янги мавсумда қандай шляпалар урфда?\n07:30 Сочларингиз учун айнан мос рангни танланг\n18:26 Либосларингиз учун энг зарур бўлган аксессуарлар


Хитойлик олимлар олов ва сув таъсир қилмайдиган қоғозни ихтиро қилишнинг уддасидан чиқишди. "Шанхай жибао" газетасининг хабар қилишича, янги материал ўз хусусиятларига кўра, дунёда ягонадир.\nҚоғоз Хитой Фанлар Академияси қошидаги Шанхай кулолчилик институти профессори Чжу Инцзе раҳбарлиги остидаги тадқиқотчилар гуруҳи томонидан ишлаб чиқилди. Ишлаб чиқарувчилар Хитойда ўз ихтироларига патент олиш учун сўровнома йўллашди.\nБу ноорганик қоғоз етарли даражада эластик ва мустаҳкам бўлиб, фавқулодда шароитларда унга механик зиён етмаслиги алоҳида таъкидланмоқда. Тадқиқотчиларнинг сўзларига кўра, янги материал Цельсий бўйича 200 даражагача ҳароратга чидамлидир. Ўз тузилмаси туфайли қоғоз ҳаттоки механик зиён етган сувни ҳам инкор этади. Унга сут, шарбат ёки чой тўкилганда ҳам ҳеч қандай из қолмайди.\nОлимларнинг фикрича, амалий нуқтаи назардан, янги материални қўллашнинг жуда кўплаб вариантлари мавжуд: ундан муҳим ҳужжатларни сақлаш ва кўчалардаги реклама баннерларига зиён етмаслик учун фойдаланиш мумкин.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Дилда қолмаган гап\t10:41, 21 декабрь 2015\tҲар бир инсоннинг турли сабаб билан юракда сақлаётганлари бўлади. Уни кимгадир айтгиси келади, аммо ёрила олмайди. Лекин бу дардни тўкиш иштиёқи ҳам бор. Ушбу янги рукнимиз айнан ана шундай, дилида асраб келаётган, ҳеч ким билан бўлиша олмаётган кечинмаларини баён қилишни истовчилар учун... — Келинг, сизам бирпас ўтиринг, — дўкондан қайтаётганимда қўшни аёллар ўз қаторига мени ҳам қўшишни исташди. — Неварам йиғлаб қолади, — дедим рўйхушлик бермай.


Осиё ўйинлари. Ўзбекистон делегацияси яна бир бронза медални қўлга киритди - Халқ сўзи\nОсиё ўйинлари. Ўзбекистон делегацияси яна бир бронза медални қўлга киритди\n10:55 26 Август 2018 Спорт\nОсиё ўйинларида пенчак силат бўйича -65 кг вазн тоифасида иштирок этаётган Абдумалик Салимов бронза медали билан тақдирланди.\nСалимов мусобақаларнинг ярим финалига қадар етиб борди ва бу босқичда индонезиялик Пратама Иқбол Сандрага 0:5 ҳисобида имкониятни бой берди. Спортнинг бу турида учинчи ўрин учун баҳслар ўтказилмаслиги сабабли, Салимов бронза медалини қўлга киритди.\nУшбу медаль Ўзбекистон терма жамоасининг Осиё ўйинларидаги 23тага етди. 5 олтин, 10 кумуш ва 8та бронза медалларига эга бўлиб турган Ўзбекистон делегацияси умумий рейтингда 10-ўринда бормоқда.


Тестостерона пропионат – medu.uz – Дорилар ҳақида маълумотлар ўзбек тилида\nHome Йўриқномалар Тестостерона пропионат\nПрепаратнинг савдо номи: Тестостерона пропионат\nДори шакли: мушак ичига юбориш учун эритма (мойли)\nфаол модда: тестостерон пропионати – 50 мг;\nёрдамчи модда: зайтун мойи – 1 мл гача.\nТаърифи: тиниқ, оч-сариқ рангли мойсимон суюқлик.\nКристаллар пайдо бўлишига ёки ампуланинг ичидагисини кристаллизациясига йўл қўйилади. Кристаллар пайдо бўлган ёки ампула ичидагиси кристаллизация бўлган ҳолларда ампулани чайқатганда қайнаётган сув хаммомида қиздириш керак. Агар кристаллар йўқолса ва эритма тиниқ бўлса, 36-38°С гача совутилганда эса кристаллар такроран пайдо бўлмаса, препарат ишлатиш учун яроқли бўлиб ҳисобланади.\nФармакотерапевтик гуруҳи: андроген\nАндроген восита, шунингдек анаболик таъсир ҳам кўрсатади. Нишон-хужайраларда (тери, простата бези, уруғ пуфаклари, эпидидимус) 5-альфа-редуктаза томонидан 5-альфа-дигидротестостеронгача қайтарилади, у хужайралар юзасидаги рецепторлар билан специфик ўзаро таъсирлашади ва ядрога киради. Айрим тўқималарда (шу жумладан гипоталамусда) эстрадиолга айланади. Эркакларда гонадалар, простата бези, уруғ пуфакларини ривожланиши ва фаолиятини, иккиламчи эркак белгилари (бўй, паст овоз, соқол ва мўйлов ўсиши) шаклланишини рағбатлантиради, либидо ва потенцияни оширади; марказий нерв тизим орқали жинсий ҳулқ-атворга таъсир кўрсатади. Ёғларни тўпланиши ва микроэлементларни чиқарилишини камайтиради. Гипофиз томонидан лютеинловчи гормон ва фолликулани рағбаталантирувчи гормон ишлаб чиқарилиши ва ажралиб чиқишини сусайтиради. Анаболик самараларга эга: скелет ўсишида иштирок этади, скелет мушаклари массасини оширади; оқсил синтези учун зарур азот, фосфор, калий ионлари, олтингугуртни тутилишини чақиради.\nПрепарат мушак ичига юборилгандан кейин максимал концентрацияси 2,5-5 соатдан кейин кузатилади. Тестостерон қонда глобулинларнинг тестостерон ва эстрадиол боғловчи специфик фракциялари билан (тахминан 98%) боғланади. Тестостерон асосан жигарда кам фаол тестостерон ва фаол бўлмаган этиохоланолон ҳосил қилиб метаболизмга учрайди. Метаболитлари кўринишида, асосан буйрак ва ичак (тахминан 6%) орқали чиқарилади. Ярим чиқарилиш даври – 3-4 соатни ташкил қилади.\nЭркакларда: бирламчи ва иккиламчи гипогонадизмда (жинсий етилишни кечикиши, гипопитуитаризм, евнухоидизм, посткастрацион синдром, олигоспермия).\nАёлларда: авж олиб борувчи операция қилиб бўлмайдиган сут безининг метастатик ракида қўлланади.\nПрепарат мушак ичига юборилади. Препаратни юборишдан олдин 30-40°С гача қиздирилади.\nЭркакларга гипогонадизмда – 25 мг дан ҳар куни ёки 50 мг дан 1-2 кун оралаб ёки 100-\n200 мг дан 15 кунда 1 марта буюрилади. Даволаш муддати даволашнинг самарадорлиги ва касалликнинг характерига боғлиқ. Клиник манзара яхшилангандан кейин самарани бир маромда ушлаб турувчи дозада қўлланади – 5-10 мг ҳар куни ёки кунора, ёҳуд метилтестостеронни ичга қабул қилишга ўтилади.\nАвж олиб борувчи операция қилиб бўлмайдиган сут безининг метастатик ракида –\n50 мг дан ҳар куни ёки 100 мг дан бир неча ой давомида, сўнгра даволаш натижаларига қараб доза камайтирилади ва самарани бир маромда ушлаб турувчи доза (100-200 мг 1-2 ҳафтадан кейин) узоқ вақт буюрилади.\nЭндокрин тизими томонидан: аёлларда – ҳайз циклини бузилиши, аменорея, гонадотропин секрециясини тормозланиши, маскулинизация, гирсутизм; эркакларда – гинекомастия, приапизм, олигоспермия, сперматогенезни бузилиши; ўғил болаларда – муддатидан олдин жинсий етилиш, суяк эпифизларини муддатидан олдин беркилиши, тана вазнини ошиши, сут бези ва моякда оғриқ.\nДерматологик реакциялар: ҳуснбузар, акне, себорея.\nМоддалар алмашинуви томонидан: натрий ва сувни тутилиши, қон плазмасида холестерин даражасини ошиши, гиперкальциемия.\nОвқат ҳазм қилиш тизими томонидан: кўнгил айниши, диарея, жигар функциясини бузилиши, холестатик сариқлик.\nЖинсий тизим томонидан: либидони кучайиши, эркакларда – тез-тез эрекция, эякулят хажмини камайиши.\nМаҳаллий реакциялар: инъекция жойида яллиғланиш ва оғриқ, аллергик реакциялар.\nЎта юқори сезувчанлик, простата бези раки, сут бези раки, гинекомастия, сурункали гломерулонефритнинг нефротик босқичи, сийдикни тутилиши билан кечувчи простата беши гипертрофияси, жигар/буйрак етишмовчилиги, гиперкальциемия, сурункали юрак етишмовчилиги, қандли диабет, анамнезида миокард инфаркти, тарқалган атеросклерозда қўллаш мумкин эмас.\nЭҳтиёткорлик билан: астеник тана тузилиши, эркакларда кексалик ёши; ўғил болаларда ўсмирлик даври (жинсий етилиш давридан олдин), простата безининг хавфсиз гиперплазиясида эҳтиёткорлик билан қўлланади.\nМикросомал оксидланиш ферментлари индукторлари (барбитуратлар, рифампицин ва бошқалар) билан бир вақтда қўлланилганда тестостерон самарадорлиги пасайиши мумкин.\nБилвосита антикоагулянтлар (варфарин, никумалон, фенилин) ва гипогликемик воситаларнинг самарасини оширади, циклоспоринни чиқарилишини ингибиция қилади, қон плазмасида оксифенбутазон концентрациясини оширади.\nАртериал гипертензия, мигрень, тутқаноқ бўлган пациентларда даволаш вақтида мунтазам шифокор назорати талаб этилади. Эркакларда даволашни бошлашдан олдин простата бези раки диагнозини инкор этиш керак, чунки қўллаганда андрогенлар простата бези гиперплазияси хавфини оширади; андрогенлар билан даволаш фонида простата бези раки ривожланиши хавфи ҳақида маълумотларни йўқлигига қарамасдан улар мавжуд хавфли ўсмаларни ўсишига олиб келиши мумкин. Даволаш даврида эркакларда простата безини мунтазам текширувини ўтказиш керак. Жинсий стероидлар билан даволаш фонида кам ҳолларда қорин бўшлиғи ички қон кетиши ривожланиши билан кечувчи жигарнинг хавфсиз ва хавфли ўсмалари ҳолатлари кузатилган. Даволаш даврида яққол абдоминал оғриқлар, жигарни катталашиши, қорин бўшлиғи ички қон кетиши белгилари юзага келганда дифференциал диагнозда жигар ўсмаси эҳтимолини эътиборга олиш керак. Даволаш даврида полицитемияни аниқлаш мақсадида гемоглобин ва гематокритни назорат қилиш керак.\nДори препаратини транспорт воситалари, механизмларни бошқариш қобилиятига таъсири: Транспорт воситасини бошқарганда ва диққатни юқори жамлаш ва психомотор реакцияларнинг тезлигини талаб этувчи потенциал хавфли фаолият турлари билан шуғулланганда эҳтиёткорликка риоя қилиш керак, чунки препарат кўрсатилган қобилиятларга таъсир кўрсатиши мумкин.\nДаволаш: симптомлар бартараф этилгунча даволашни тўхтатиш, кейинчалик пастроқ дозалар буюрилади.\nМушак ичига юбориш учун эритма (мойли) 50 мг/мл.\n1 мл дан рангсиз шиша ампулаларда. 10 ампуладан қўллаш бўйича йўриқномаси ва ампулани очиш учун пичоқ ёки ампула скарификатори билан картон қутига жойланади.\n10 ампуладан поливинилхлорид плёнкали ва лакланган алюмин фольгали ёки фольгасиз контур уяли ўрамларда. 2 контур уяли ўрамдан қўллаш бўйича йўриқномаси билан картон қутига жойланади.\nЎйиқчали, ҳалқали ёки синдириш нуқтаси бўлган ампулалар ишлатилганда ампула скарификатори ёки ампулани очиш учун пичоқ жойланмайди.\nЁруғликдан ҳимояланган жойда, 5°С дан 30°С гача ҳароратда.


Газ қаерда? Энергетика вазирлигига бошқа саволларимиз ҳам бор - Anhor\nAnhor Все посты Газ қаерда? Энергетика вазирлигига бошқа саволларимиз ҳам бор\nГаз қаерда? Энергетика вазирлигига бошқа саволларимиз ҳам бор\nМана, 30 йилдирки, совуқ тушиши билан бир хил манзарани кўрамиз: табиий газ босими шу даражада пасайиб кетадики, ҳатто чой қайнатиш ҳам муаммога айланади. Электр иситиш асбобларини оммавий ёқиш бошланади, бу эса ишлаб чиқарилиши Ўзбекистонда қазиб олинадиган табиий газ ҳажмига боғлиқ бўлган электр таъминотининг сакраб ўсишига олиб келади.\nЭкспертларнинг ҳисоб-китобларига кўра, мавжуд қазиб чиқариш шароитларида, Ўзбекистоннинг максимал салоҳияти, қудуқларни ушлаб туриш ва конлар дебетига 2-3 млрд АҚШ доллари сарфланиши шарти билан, йилига 60-65 млрд м3 табиий газни ташкил этади. Айтиш жоизки, мазкур тармоқда инвестициялар ҳам кам эмас. “Ўзбекнефтгаз” холдинги берган маълумотларга кўра, агар 1991-2016 йилларда нефть-газ соҳасига йўналтирилган инвестициялар ҳажми 30,7 млрд долларни (шу жумладан тўғридан-тўғри инвестициялар ва кредитлар – 17 млрд АҚШ долларидан ортиқ) ташкил қилган бўлса, унда 2021 йилга келиб умумий қиймати 30,4 млрд долларлик нефть-газ лойиҳаларини амалга ошириш режалаштирилган.\nМен нефт ва газ иқтисодиёти соҳасининг эксперти эмасман, аммо муаммони ўзим қандай тушунсам шундай баён этишни истардим.\nМавжуд ресурслардан самарали фойдаланиш ўрнига янги капитал лойиҳалар\nКапитал қўйилмаларни ўзлаштириш ва уларни амалга ошириш учун, иқтисодиётнинг энергетика ресурсларига боғлиқлигидан фойдаланган ҳолда, ресурсларни (кредит, бюджет) талаб қилиб олиш Ўзбекистонда ишларни юритиш методига айланди. Энергетика вазирлигининг сайтида кўп миллиардли инвестицияларни талаб қиладиган ўнлаб истиқболли инвестиция лойиҳаларини кўриш мумкин, ҳолбуки ушбу лойиҳаларнинг иқтисодий манфаатли эканига катта шубҳа бор. «Ўзбекнефтгаз» АК ҳар йили мавжуд конларда газ қазиб чиқаришни ушлаб туриш ҳамда янги, айниқса қийин бориладиган ҳудудларда жойлашган конларни разведка қилиш ва ўзлаштиришни ўз ичига олувчи йирик инвестицион лойиҳаларга миллиардлаб доллар сарфлайди. «Ўзбекнефтгаз»нинг иштаҳасини ҳатто пандемия ҳам пасайтирмади. Компания беш йил ичида ўтган\nйил ичида капитал қўйилмалар билан солиштирганда, янги капитал қўйилмаларни ўзлаштиришни икки бараварга ошириш ниятида. Бунда табиий газ экспортига бўлган нархлар тушяпти, саноатнинг, айниқса мамлакат экспорт салоҳиятининг 60 % гачасини берадиган кичик ва ўрта бизнес корхоналарининг ички эҳтиёжи эса қондирилмаяпти.\nБу соҳадаги лойиҳалар учун анъанага кўра қувватларни ишга тушириш муддатларининг бузилишлари ва маблағларни сарфлаш бўйича лойиҳавий кўрсаткичларни ошириш хос. Соҳа экспертлари буни иқтисодиётдаги ҳозирги вазиятни ва лойиҳаларнинг ўзи объектив тарзда таваккалга асосланганини ҳисобга олган ҳолда, капитал лойиҳаларни бошқариш тизими ҳозирги воқеликка мутлақо тўғри келмаслиги билан изоҳлайди.\nЭнг оғриқли учта муаммо:\nБиринчидан, лойиҳаларни архимарказлаштирилган тарзда бошқариш кўп ҳолларда стратегик ва операцион қарорлар учун жавобгарлик лойиҳанинг моҳияти ва қийинчиликлари ҳақида, ҳаракатлантирувчи кучлар ва кадрлар ҳақида тушунчага эга бўлмаган кишиларнинг зиммасига юклатилишига олиб келади.\nИккинчидан, идораларнинг раҳбарлари лойиҳани батафсил режалаштириш, эҳтимолий таваккаллар ва қийинчиликларни баҳолашдан кўра кўпроқ маблағ чиқариб олиш билан банд. Улар лойиҳаларни амалга оширишда муддатларнинг, зарур ресурслар ва техник имкониятларнинг ҳаддан ташқари оптимистик баҳосини беришга мойил.\nУчинчидан, барча лойиҳаларда харидлар ва логистика процедураларининг самарасизлик муаммолари мавжуд бўлиб, бу чуқур кириб борган коррупция ҳақида тахмин қилишга олиб келади.\nМамлакат ичидаги эҳтиёжга кўз юмган ҳолда экспорт қилиш манфаатлими\n1967-1985 йилларда узунлиги 2 662 км бўлган, қуввати 300 та компрессор цехининг ёрдамида йилига 80 млрд м3 ни ташкил қилувчи Ўрта Осиё – Марказ I, II (ЎОМ) ер ости газ қувури фойдаланишга топширилганди. Ўрта Осиё газини Москва областидан ташқари Красноводск, Манғишлоқ, Гурьев, саратов, Пенза, Тамбов, Куйбишев областларидаги аҳоли пунктлари ҳам олган. Табиий газ “ЎОМ” газ қувури орқали Қозоғистон, Қирғизистон, Тожикистон, Уераина, Молдавия, Литва, Эстонияга бо\nрган ва Европа мамлакатларини углеводород билан таъминлайдиган ягона газ магистралига қуйилган..\nЎша йилларда маҳаллий саноат ва Ўзбекистон аҳолисининг эҳтиёжларини қондириш тўғрисида ҳеч ким унчалик ўйлаб ўтирмаган. СССР ҳукумати кўпроқ марказий ҳудудларнинг эҳтиёжларини қоплаш ва арзон Ўрта Осиё газини экспорт қилиш ҳақида қайғурган.\n90-йиллар охирида Ўзбекистон табиий газини ягона истеъмолчига экспорт қилиш мамлакатни «Газпром»нинг инжиқликларига боғлаб қўяётгани тушунарли бўлиб қолди.\nШунда бошқа потенциал йирик истеъмолчилар, шу жумладан Хитой билан ҳам музокаралар бошланди.\nМарказий Осиё – Хитой газ қувурининг биринчи навбатини лойиҳалаштириш ва қуриш ишлари 2000 йиллар бошида бошланиб, 2009 йил декабрида фойдаланишга топширилди. Айни пайтда ушбу газ увурининг умумий узунлиги қарийб 7 минг км ни, учта “шоҳ” қуввати эса 55 млрд кубометрни ташкил қилади. Хитойда газ қувури Гуанчжоу шаҳригача ётқизилган, бу ердан газ мавжуд газ тармоқлари орқали тақсимланади.\n«Марказий Осиё-Хитой» газ қувурининг янги линияси – «Д чизиғи» 966 км ни ташкил қилади, у бешта мамлакат ҳудудидан ўтган – Туркманистон, Ўзбекистон (205 км), Тожикистон (391 км), Қирғизистон (215 км ) ва Хитой (155 км). Бу линия 2008 йил июлида фойдаланишга топширилган “Марказий Осиё-Хитой” газ қувурининг таркибий қисми бўлиб, у унинг қувватини 85 млрд кубометргача ошириш имконини беради.\nЭнди эса энг асосийси: Ўзбекистондан ушбу иккита стратегик қувур орқали ҳар йили 30-35 млрд м3 табиий газни экспорт қилиш режалаштирилганди. Ушбу ҳажм мамлакатда қазиб чиқариладиган табиий газ ҳажмининг ярмидан кўпини ташкил қилади. Бунда маҳаллий истеъмолчилар, энг аввало, электр энергиясини ишлаб чиқарувчилар ва маҳаллий саноат эҳтиёжлари қондирилмасдан қолади. Иқтисодий характердаги зарар ҳақида-ку гапирмаса ҳам бўлади, чунки КЎБ субъектлари мажбуран кўмирга, қишлоқ аҳолиси эса қиўшда “таппи” ёқишга ўтади.\nЭнергияни ишлаб чиқариш ва истеъмол қилишдаги дисбаланслар\n2019 йил якунларидан бошлаб Ўзбекистон Статистика қўмитаси ажойиб (узоқ кутилган) ҳужжат – “Ўзбекистон Республикасининг пилот ёнилғи-энергетика баланси” ни чоп этмоқда. Унда келтирилган маълумотлар таҳлиллари шуни кўрсатмоқдаки, 2019 йилда Ўзбекистон 1 000 тонна нефть эквивалентига (ТНЭ)га ҳисоблаганда 49 306,6 бирлик ҳажмида табиий газ ишлаб чиқарган, ундан 9 933,2 минг ТНЭ экспорт қилинган! Омборлардаги қолдиқни ҳисобга олганда (999,0 минг ТНЭ) ички истеъмол учун 40 372,3 минг ТНЭ табиий газ қолган. Ушбу ҳажмдан 14 035,8 ТНЭ (ички истеъмол 34,77%) электр энергиясини ишлаб чиқариш учун фойдаланилган.\nБироқ “Йўқотишлар” сатрида 880,7 минг ТНЭ (ички истеъмол ҳажмининг 2,2%) ҳажми, “Энергетика секторининг ўзи фойдаланиши” сатрида 7 026,8 минг ТНЭ, “Аҳоли” сатрида 7 578,4 минг ТНЭ (18,77%) кўрсатилган.


Колпинодаги ёнғинда ҳалок бўлганлар жасадлари Ўзбекистонга олиб келинди 2 264\nКолпино шаҳрида юз берган ёнғин оқибатида ҳалок бўлган 7 нафар Ўзбекистон фуқаросининг жасадлари 17 июль куни Урганч шаҳрига олиб келинди. Бу ҳақда Ўзбекистон Ташқи ишлар вазирлиги матбуот хизмати Ўзбекистоннинг Москвадаги элчихонаси берган маълумотга таяниб хабар қилди. Жасадлар Санкт-Петербург ҳокимияти идоралари ҳамда «Ўзбекистон ҳаво йўллари» Миллий авиакомпанияси кўмагида Ўзбекистонга олиб келинди.\nХабарда келтирилишича, жасадларнинг шахсини тасдиқлаш, вафот этганлик тўғрисидаги гувоҳномаларини расмийлаштириш жараёнлари якунига етган ва тергов органларидан жасадларни транспортировка қилишга рухсат олинган.\nҲозирги вақтда ёнғин сабабларини аниқлаш бўйича тергов ишлари давом этмоқда.\nЭслатиб ўтамиз, шу йилнинг 13 июль куни Россия Федерациясининг Санкт-Петербург шаҳрига қарашли Колпино шаҳрида жойлашган омборхонада ёнғин келиб чиққан эди. Ҳодиса оқибатида йўлак плиталари ишлаб чиқариш цехи жойлашган бинода бўлган етти нафар Ўзбекистон фуқароси ҳалок бўлди. ТИВ вафот этганларнинг барчаси Хоразм вилояти Янгиариқ туманидан эканини маълум бўлди. Улар орасида ота ва бола ҳам бор.


by · Published 23.07.2018 · Updated 23.07.2018\nЎзбек халқи азал-азалдан қадим қадриятлари, миллий урф-одатлари, маданияти, ширин каломи-ю, меҳмондўстлиги билан бутун дунёга ўрнак бўлиб келмоқда. Айниқса, кўча-кўйда, маҳалла-ю гузарларда бир-бирларини кўриб қолишганида қўлини кўксига қўйиб: “Ассалому алайкум!” дейишади. Ҳатто етти ёт бегоналарга ҳам шундай салом беришлари халқимизнинг бағрикенглиги ва серсаломлигидан далолат беради. Салом бермоқ қандай буюк фазилат эканлиги динимизда ҳам таъкидланган. Пайғамбаримиз (соллаллоҳу алайҳи васаллам) таниган ва танимаганга салом беришни энг яхши хислатлар сирасига киритганлар. Ҳадис илмининг султони ҳисобланмиш ал-Бухорий ҳазратлари саломлашиш ҳақида “Ал-жомеъ ас-саҳиҳ” китобида қуйидаги ҳадисни келтирганлар: “Учта хислатни ўзида мужассам қилган кишининг имони мукаммал бўлғайдир: инсофли ва адолатли бўлмоқ, барчага салом бермоқ ва камбағаллигида ҳам садақа бериб турмоқ”.\nҚаранг, муқаддас динимизнинг ўзи ҳам салом беришни энг яхши хислатлар сафига қўшмоқда. Шундай экан, инсонларнинг барчаси “Ассалому алайкум!” сўзларини қалбларида мужассам этишлари лозим. Хўш, бугунги кунда кишилар салом беришга қандай қарашмоқда? Кўпинча катталар ёшларни салом бермасликда, ёшлар эса катталарни алик олмасликда айблашади. Аммо саломлашиш ҳам қарз, ҳам фарз эканлигини унутишмоқда. Саломлашиш орқали инсонларнинг бир-бирига бўлган муносабати янада мустаҳкамланади. Шунинг учун тўғри салом беришни ва алик олишни канда қилмайлик. Келинг, азизлар, саломлашиш маданиятини сиз билан биз энг юқори чўққиларга олиб чиқайлик. Зеро, маданиятли инсон халқнинг таянчи, маданиятли халқ эса дунё кўрки ҳисобланишини асло унутмайлик.\nby · Published 24.10.2018 · Last modified 02.11.2018\nby · Published 23.04.2019


Муаллим номини оқлаш мана бундай бўлади – Jurnalist\nR S2020-08-18T09:10:47+05:0018 Avgust, 2020|Самарқанд вил.|\nМарт ойининг 15-санасидан буён ҳамма карантинда, мактаб ва бошқа таълим даргоҳлари ёпилди. Карантин даврида ўқувчилар учун телевизион дарслар йўлга қўйилган бўлса-да, аксарият ўқувчи уни яxши тушунмай, дарсларни ўзлаштиролмаётганди.\nУч ой ўтиб, юртимизда пандемия бироз чекинди. Ҳатто бу пайтда маълум бир истиснолар билан карантин чекловлари анча юмшади. Кўпчилик одамлар чала қолган ишларини давом эттирди.\nШундай кунларнинг бирида қишлоғимизда яшовчи бошланғич синф ўқитувчисининг уйи олдидан ўтаётганимда бир неча болага кўзим тушди. Уйдагиларимдан сўрасам, муаллима ўзининг иккинчи синф ўқувчиларини уйига чақириб, дарс ўтаётган экан. Бир куни муаллимани кўриб сўрадим:\n– Устоз, ҳеч чарчадим демайсиз-а. Пенсияга чиққан экансиз, ҳалиям дарс ўтиб юрибсизми? Ё сиз ҳам репетиторлик қилиб «соққа» ишлаяпсизми?..\nМуаллима жилмайиб жавоб берди:\n– Ўғлим, болаларимнинг билимсиз бўлиб қолишига қандай жим қараб тураман? Соққа дейсанми? Пенсиям ўзимга етади, шукур! Тўғриси, мактабда ўтилмай қолган икки ярим ойлик дарсимни болаларимга ўзим тушунтириб бермасам виждоним қийналади.\nУстознинг бу гапларидан сўнг юрагим шув этди. Ўзимдан, муаллимага айтган сўзларимдан уялдим. Бугун ҳам шу уй олдидан ўтарканман устознинг мулойим овози қулоғим остида жаранглайди.\nҚанийди ана шундай фидойи, виждонли ўқитувчилар кўп бўлса…


34 — қисм\nАллоҳ Таоло инсондан унинг жуфтини яратди ва ундан фарзандлар, набиралар инъом этди. Аллоҳ Азза ва Жалла Ўз Китобида шундай марҳамат қилади:\n“Аллоҳ сизларга ўзларингиздан жуфтлар қилди ва сизларга жуфтларингиздан болалар ва набиралар қилди ҳамда сизларга пок ризқларни берди. Ботилга иймон келтирадилар-у, Аллоҳнинг неъматига куфр келтирадиларми?!” (Наҳл: 72)\nАллоҳ Таоло ҳар бир инсоннинг фитратига инсон зоти сақлаган хамма нарсаларни жойлади. Аллоҳ Таолонинг бу ҳикматига кўра инсоният Одам алайҳиссалом давридан то бизнинг замонимизга қадар мавжуд бўлиб келди ва бу нарса Аллоҳ Таоло бу Ерни ва ундаги барча нарсаларни мерос қилиб олмагунча давом этади.\nШайтон инсонни Аллоҳга итоатсизлик қилишига, Унинг Пайғамбарлари орқали юборган тўғри фикрларни бир четга суриб қўйишини истаб уни доим тўғри йўлдан оғдирмоқчи бўлади. Инсонлар орасида ўғилларини афзал кўриб, қизларидан ор қилиб уларни тириклай кўмганлари бор эди. Капиталистик тузум таъсири остида яшаётган инсонлар эса фарзанд кўришни ҳоҳламайдилар, баъзилари таълим-тарбия ва турмушларини юқори даражада таъминлаш учун кучлари етадиган тарзда бир ёки икки фарзанд билан чекландилар. Гўёки улар ўз фарзандларини ўзлари яратиб, ризқларини ҳам ўзлари улашадигандек! Кўрамиз-ки, бундай инсонларда бақо ғаризасининг намоён бўлиши нав ғаризасининг намоён бўлишидан устун туради. Шу сабабдан бу тоифадаги инсонлар бошқаларни ўзларининг ҳаётининг бир қисмидан, вақтидан, дунё лаззатларидан маҳрум қилишларига йўл қўймайдилар. Одамлар орасида шундайлар бор-ки, ўз фарзандларини Аллоҳдан, Унинг Пайғамбаридан ва Унинг йўлида жиҳод қилишдан афзал кўриб, ўз динини ташлаб қўйдилар ва ҳаром ишларни қилдилар.\nЖуда кўп инсонлар “биз фарзандларимиз учун яхши таъминланган ҳаётни истаймиз”, “Битта ёки иккита боланинг эҳтиёжларини қоплаш, уларни яхши ҳаёт билан таъминлашни уддалаш мумкин. Агар улар кўп бўлса, буларни ҳаммасига куч етмайди, ҳаммасини муносиб ҳаёт билан таъминлаш жуда қийин бўлади” деб хато қиладилар. Улар фарзандлари учун ўзлари ризқ бераётгандек тахмин қилиб шундай дейдилар. Улар болаларининг оз сонини ҳисобга олган ҳолда маблағ ва даромадларини тақсимлашни режалаштирадилар ва албатта, бу уларнинг улушини кўпайтиради деб тахмин қиладилар. Улар аслида Аллоҳ Таолонинг боланинг сони қанча бўлишидан қатъий назар, ҳар бирига ризқ беришини ҳаёлига ҳам келтирмайдилар. Фақат Аллоҳ Таологина Ўзининг яратган махлуқларининг ҳар бирига ризқ улашувчидир. Лекин шайтон уларга ёлғон тасаввурни чиройли қилиб кўрсатди, вас-васлари билан уларни алдади.\nИнсон навини сақлаб қолишлик унинг фитрати- табиатига жойлаштирилган. Бу инсон табиатидаги ғаризаларнинг бири бўлиб, унинг бир қанча кўринишлари мавжуд. Агар у нотўғри қондирилса, инсоннинг изтиробига сабаб бўлиши мумкин. Шу сабабли, кўп ҳолларда инсонлар юқорида айтиб ўтганимиздек, инсон ақлининг самараси бўлган нотўғри фикрлар туфайли қийналишади.\nИслом ақидаси айтадиган биринчи нарса – бу Аллоҳ Субҳанаҳу ва Таоло Ўз иродаси ила баъзи инсонларга қиз зурриётларини, баъзиларига ўғил зурриётини берди. Ёки бир оилага қиз ҳам, ўғил ҳам берди, баъзиларини эса бепушт қилди. Чунки Аллоҳ осмонлару Ернинг ва улар орасидаги барча нарсаларнинг Роббисидир.\n“Осмонлару ернинг мулки Аллоҳникидир. У Зот ҳоҳлаган нарсасини яратур. У Зот ҳоҳлаган кишисига қизлар ҳадя этур ва ҳоҳлаган кишисига ўғиллар ҳадя этур. Ёки уларни жуфтлаб ўғил-қиз қилиб берур ва ҳоҳлаган кишисини туғмас қилур. Албатта, У Зот ўта билгувчи ва ўта қодирдир”. (Шўро: 49-50)\nФарзандлар – бу Аллоҳ Таолонинг инсонга берган иноятидир, инсон уларга муҳтож, чунки кексалик ёшига етганда фарзандлар унга ёрдам берадилар. Аллоҳ бизга бундай имкониятни бергани учун чексиз шукроналар келтиришимиз керак бўлади. Аллоҳ Азза ва Жалла шундай дейди:\n“Одамларга аёллардан, болалардан, тўп-тўп тилло ва кумушдан, гўзал отлардан, чорвадан, экин-текиндан иборат шаҳватларнинг муҳаббатлари зийнатланди”. (Оли Имрон:14)\nАллоҳ Таоло бизларга бойлик ва ўғил фарзандлар бу дунёнинг зийнати эканлиги ҳақида хабар беради:\nالْمَالُ وَالْبَنُونَ زِينَةُ الْحَيَاةِ الدُّنْيَا وَالْبَاقِيَاتُ الصَّالِحَاتُ خَيْرٌ عِندَ رَبِّكَ ثَوَابًا وَخَيْرٌ أَمَلً\n“Мол-мулк, бола-чақа ҳаёти дунё зийнатидир. Боқий қолгувчи солиҳ амаллар Роббинг ҳузурида савоб ва умид жиҳатидан яхшироқдир”. (Кахф: 46)\nШунинг учун солиҳ амаллар бу дунё бойлиги ва фарзандлардан афзалдир, чунки Қиёмат кунида фақат солиҳ амаллар инсонга фойда келтиради.\nФарзандлар ота-оналарига фақат бу дунёдагина ёрдам бера олади, аммо муносиб ва тўғри тарбиялаш билан Қиёмат кунида ҳам улардан фойда олишлари мумкин. Ундан ташқари фарзандларнинг бу дунёдан ўтган ота-оналари учун қилган дуолари ҳам уларга фойда беради. Қиёмат кунида одамлар орасидаги барча алоқалар узилади, бу кунда бола ота-онасига фойда бермайди, ота-оналар ҳам ўз фарзандларига ёрдам бера олмайдилар.\n“Эй одамлар! Роббингизга тақво қилинг ва ота боласига фойда бера олмайдиган, бола отасига бирор нарсадан фойда бергувчи бўлмайдиган кундан қўрқинг. Албатта, Аллоҳнинг ваъдаси ҳақдир. Бас, ҳаёти дунё сизни ғурурга кетказмасин. Ўта ғурурга кетказувчи сизни Аллоҳ ила ғурурга кетказмасин”. (Луқмон: 33)\nҚиёмат кунида ҳар бир инсон ўз яқинларидан қочади. Аллоҳ Таоло шундай дейди:\n“У кунда киши қочади – ўз ака-укасидан ва онаси ва отасидан. Ва хотини ва бола-чақасидан. У кунда улардан ҳар бир шахсни овора қилувчи ўз иши бор”. (Абаса: 34-37)\nҚиёмат кунида ҳеч ким бошқасига ёрдам беролмайди, агар Қиёмат кунидан олдин унга фойда келтириб ёрдам бериб қолса, улгурибди. Ўз навбатида гуноҳкорлар фарзандларини қурбон қилиб жаҳаннам ўтидан қутулишни ҳоҳлашади:\n“Гуноҳкор ўша кун азобидан қутулиш учун ўз болаларини ҳам фидо қилишни, сўнгра ўзи нажот топишини истайди”. (Маориж: 11)\nУ Кунда фақат пок қалби билан Аллоҳга иймон келтириб, солиҳ амаллар қилган кишиларгина муваффақиятга эришади:\n“У Кунда на мол манфаат берар ва на болалар. Магар ким Аллоҳ ҳузурига тоза қалб ила келар, ўша манфаат топар”. (Шуаро: 88-89)\nМигрантлар АҚШ ҳибсхоналарида ноинсоний шароитдан азият чекмоқдалар\nКонстантинополни фатҳ этиш шон-шарафидан Халифаликни барпо этиш шон-шарафига


20 йиллик сиёсий маҳбус Мурод Жўраевнинг озод этилиши кутилмоқда\nPosted on 10/11/2015 by nurbek in Zona.uz, Ўзбекистон, Хабарлар with 0 Comments\n2015 йилнинг 10 ноябрь куни Ўзбекистон инсон ҳуқуқлари “Эзгулик” жамияти фаоллари Чирчиқдаги 64/6-сонли жазони ижро этиш муассасасида Ўзбекистон Олий Кенгашининг собиқ депутати Мурод Жўраев билан учрашди. Жамият матбуот хизматига кўра, Мурод Жўраевнинг соғлиги, кексалик билан боғлиқ жиҳатлар ҳисобга олмаганда, умумиятла яхшидир. Фаоллар унинг озод этилишига умид қилмоқда.\nЎзбекистон инсон ҳуқуқлари “Эзгулик” жамияти шу йилнинг 10 октябрида Ўзбекистон ИИВнинг ЖИЭББ маъмуриятига Мурод Жўраев билан учрашишга рухсат сўраб, мурожаат қилгани ва натижада, учрашув бўлиб ўтганини хабар қилмоқда.\nЖамият ўз мурожаатида Ўзбекистон Республикаси Жиноят-ижроия кодексининг инсонпарварлик ва гуманизм тамойиллари асосида Мурод Жўраевни муддатидан аввал озодликка чиқаришни сўраган.\nШунингдек, ташкилот Жўраев озодликка чиққан тақдирда Ўзбекистон Республикаси Жиноят-процессуал кодексининг 252-моддасига мувофиқ, унинг муносиб хулқ-атворда бўлиши, мавжуд қонунчиликка амал қилишига кафолат берган.\nУчрашувда иштирок этган журналист ва ҳуқуқ фаоли Абдураҳмон Ташановга кўра, Мурод Жўраев кейинги пайтларда қамоқхона маъмуриятининг унга нисбатан муносабати яхшиланганини таъкидлаган.\n– Мурод ака колонияда кўпчилик маҳбусларнинг ҳуқуқларини поймол қилган собиқ маъмур Тўлқин Тўхтасиновнинг жавобгарликка тортилганидан сўнг аҳвол яхшиланганини айтди. Кайфиятлари яхши. Ҳозирча Жўраевга қамоқхона тартибини бузди, деган анъанавий айблов қўйилмаган. Бу эса у кишининг озод қилинишига умид беради, – дейди Абдураҳмон Ташанов.\n“Эзгулик” жамияти фаоллари Васила Иноятова ҳамда Абдураҳмон Ташановнинг Чирчиқдаги колонияга сафаридан сўнг тарқатилган жамият баёнотида ҳам Ўзбекистон ҳукумати яна бир бор инсонпарварлик ва гуманизм тамойиллари асосида мамлакат парламентининг собиқ аъзоси Мурод Жўраевни озодликка чиқаришга чақирилди.\nЎзбекистон Ички ишлар вазирлиги расмийси ўтган йили 12news.uz нашрига маҳбуснинг қамоқ муддати мунтазам узайтириб келинаётганини шундай изоҳлаган эди:\n“Ўзбекистон ҳукумати бир неча марта инсонпарварлик қилиб, маҳбусга белгиланган муддатни қисқартирмоқчи бўлди. Лекин, М.Жўраевнинг ҳаддан зиёд агрессивлиги, қамоқхона режимини қўпол бузгани бунга тўсиқ яратди. “Собиқ ҳоким” қамоқхонада бошқа маҳбуслар билан бир неча марта низо келиб чиқишига ҳам сабабчи бўлган”, деб таъкидлаган Ўзбекистон Ички ишлар вазирлиги расмийси.\n62 ёшли собиқ парламент депутати Мурод Жўраев 20 йилдан буён Ўзбекистон қамоқхонасида қолмоқда. Ҳозирда Чирчиқ шаҳридаги 64/6-сонли жазони ўташ муассасасида сақланаётган Жўраевнинг яқинлари унинг соғлиги оғир эканидан шикоят қилган.\nСобиқ парламент депутати 1994 йилда ҳокимиятни ағдаришга уринишда айбланиб, ҳибсга олинган ва мол-мулки мусодара этилиб, 12 йилга озодликдан маҳрум қилинган эди. Мурод Жўраев озодликка чиқишига оз қолганида унинг жазо муддати уч марта турли баҳоналар билан узайтирилган.\nСаксонинчи йилларнинг иккинчи ярмида Мурод Жўраев Қашқадарё вилоятидаги Муборак шаҳар ижроия қўмитаси раиси лавозимида ишлаган. У 1990 йилда Ўзбекистон парламенти депутати ҳам бўлган.